### Beslutningstema

Det skal besluttes, om der skal meddeles dispensation til opførelse af et sommerhus med et boligareal på 159 m2.

### Sagsfremstilling

Forvaltningen har modtaget ansøgning om opførelse af et sommerhus med et samlet boligareal på ialt 159 m2 beliggende i den sydøstlige del af sommerhusområdet Kromose II, C H Schrammsvej nr. 9. Ejendommen er omfattet af lokalplan nr. 121-733 for sommerhusområdet Kromose II, som bla. har til formål at sikre en grundstørrelse på min. 2500 m2 i området, samt fastlægge en maksimal husstørrelse med et boligareal på min. 250 m2.

I henhold til lokalplanens omfangsbestemmelser i § 5.2 må boligerne på grundstykke nr. 9, 10, 11 og 13 opføres med et boligeareal på maksimalt 150 m2, mens der på områdets øvrige grundstykker må opføres op til 250 m2 bolig. Differentieringen skal sikre, at det tilgrænsende naboområdet, det eksisterende sommerhusområde Casper Vestergaard ikke påvirkes negativt af støj fra de store sommerhuse. Således fungerer de fire grunde, som støder op til det eksisterende sommerhusområde, som en buffer mellem disse og de nye store sommerhuse op til 250 m2.

Ansøgningen er begrundet med ønsket om at sikre direkte adgang fra badeværelse til det fri, hvor der opstilles en udespa. Sommerhuset opføres som et standard Skanlux-hus, hvor der ønskes etableret i alt 5 værelser til samlet 10 gæster. For at muliggøre direkte adgang fra badeværelse til udespa, kræves det en tilretning af planløsningen. Dette sker på bekostning af et soveværelse, som derved kun indrettes med et areal på 6,8 m2, hvilket for ansøger ikke er optimalt. (Se bilag A) Med et samlet boligareal på 159 m2, altså 9 m2 mere end tilladt for den specifikke grund, kan ansøgers ønsker for sommerhuset opfyldes uden at gå på kompromis med værelsesstørrelser. (Se bilag B)

Generelt har forvaltningens praksis på netop dette område været yderst restriktiv og der er ikke hidtil meddelt dispensation til overskridelser af boligarealet i sommerhusområderne på Rømø.

Netop dette område adskiller sig imidlertid fra de øvrige sommerhusområder, ved at tillade sommerhuse op til 250 m2 i en del af området. Derfor er det også væsentligt at sikre, at de tilstødende sommerhuse i det "gamle" sommerhusområde ikke generes unødigt af de store sommerhuse og deraf følgende øgede antal gæster til husene.

Det er forvaltningens vurdering, at begrænsningerne for boligarealerne på de ovenfor nævnte grundstykker bør respekteres, for at imødegå gener til naboområdet.

### Lovgrundlag

Planloven

### Fagcgefen for Teknik og Plan indstiller,

at der meddeles afslag til det ansøgte og

at forvaltningen bemyndiges til at meddele administrativt afslag i sager om øget boligareal i sommerhusområder på Rømø.

### Beslutning

Indstillingen godkendt.

Øyvind Laursen deltog ikke i mødet.